তারা (বৌদ্ধধর্ম)
তারা (, ; Tib. སྒྲོལ་མ, Drolma) বা আর্যতারা হলেন মহাযান বৌদ্ধধর্মের একজন নারী বোধিসত্ত্ব, যিনি বজ্রযান বৌদ্ধধর্মে একজন নারী বুদ্ধের মর্যাদা পান। তিব্বতি বৌদ্ধধর্মে তাঁকে জেতসুন দোলমা (তিব্বতি ভাষা:"rje btsun sgrol ma") বলা হয়। তিনি "নির্বাণ-জননী" হিসেবে পরিচিত। তারা কাজ ও কীর্তির গুণাবলির সাফল্যের প্রতিনিধি। জাপানে তিনি "তারা বোসাতসু" (多羅菩薩) নামে পরিচিত। চীনা বৌদ্ধধর্মে তিনি "দৌলাও পূসা" নামে (多羅菩薩) স্বল্প-পরিচিত।
সাধু (হিন্দুধর্ম)
এটি আক্ষরিক অর্থে একটি "সাধনা" অনুশীলনকারী বা গভীরভাবে আধ্যাত্মিক শৃঙ্খলার পথ অনুসরণকারী। যদিও সাধুদের অধিকাংশই যোগী, তবুও সকল যোগী সাধু নয়। ধ্যান ও ব্রহ্মের চিন্তণের মাধ্যমে, সাধু মোক্ষ (মুক্তি, চতুর্থ এবং চূড়ান্ত আশ্রম (জীবনের পর্যায়)) অর্জনের জন্য নিবেদিত হয়। সাধুরা প্রায়ই সাধারণ পোশাক পরিধান করেন, যেমন হিন্দুধর্মে গেরুয়া রঙের কাপড়, জৈনধর্মে কোনও সাদা কিংবা কিছুই না, তাঁদের সন্ন্যাসকে প্রকাশ করতে। হিন্দুধর্ম ও জৈনধর্মে একজন মহিলা ভিক্ষুকে প্রায়শই সাধ্বী বলা হয়, অথবা কিছু গ্রন্থে "আর্যিকা" হিসাবে বলা হয়।